# Линийни систем

Нєвиписани - празни линийни систем**Линийни систем** (линийски або нотни систем) (франц.: *portée*, анґл.: *staff, stave*, ит.: *pentagramma*, нєм. *Notensystem, Notenlinien*) служи як основа до хторей ше записую ноти (нота то знак хтори означує висину, тирванє тона, гласносц итд.).

## Кратки историят

У 14.вику у музичней нотациї хасновани 4 линиї.
Линиї ше у музики почали хасновац ище од 10. вику. З помоцу нїх ше одредзовала висина неумох (тедишнї знаки за тони). Предходно ше хасновали єдна лєбо два линиї а потим познати штредньовиковни теоретичар музики Ґвидо зоз Ареца (995 - 1050) поставел основу нотней системи и одредзел же би ше неуми писали на 4 линиї. На початку линийох уписовал (нотни) ключи, так же позиция нотней глави означовала висину тона (слика на право).

Предносци нєшкайшей линийней системи

Ручна алатка за виписованє линийней системи (тип патент-клайбаса зоз пейц елементами за писанє линийох)
Нєшкайши линийни систем сучаснєйши и вельо совершенши од дакедишнього прето же оможлївює точнєйше (дакедишнї систем таку можлївосц нє мал) записованє:

• висину тонох,

• тирванє тона,

• интервалски розмаки медзи тонами.

Надпомнуце: Означованє способу виводзеня дїлох, односно знаки за интерпретацию, музичаре уписую над линийну систему.

## Основни характеристики линийней системи

♦ **Линийна система** ше состої зоз 5 горизонталних паралелних линийох и 4-ох пражнїнох (пражнїна то простор медзи линиями). Линиї линийней системи ше читаю од долу на горе. До ньго мож записац 11 розлични основни ноти/тони.

♦ **Помоцни линиї** (помоцнїци) же би ше огранїчени линийна система преширела, над нїм и под ню ше додаваю помоцни линиї - помоцнїци. Найчастейше 4-5 нависше и 3-4 нанїжей, прето же ше зоз нїзшима нотами преходзи до другого ключа:

Помоцни линиї пошлїдок дакедишнєй вельолинийней системи хтору ушорел Ґвидо зоз Ареца у 11. вику.

## Елементи линийовей системи

♦ **Kлюч**

На початку линийней системи кладзе ше знак хтори ше вола ключ (франц. и анґл. *clef*) [1][3] на основи хторого ше одредзує мено ноти и єй октава (хторей октави ноти припадаю). Нєшкайша музична нотация позна вецей файти ключох. Ту приказани лєм тоти хтори ше найвецей хасную:

᛫ G-ключ (або виолински ключ)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  Записує ше го од другей линиї и дава мено ноти g1 (сол) у першей октави.
Виолински ключ найбаржей хасную инструменти: виолина, флаута, обоа, кларинет, саксофон, труба. Тиж кед ше грає зоз праву руку на гарфи и на клавиру, з праву руку на гармоники (дискант –типки лєбо ,,ґомбички"), єдна часц на удерних инструментох. До линийовей системи зазначую ше ноти зоз першей и єдна часц зоз другей октави, док ше ноти часц другей, у трецей, штвартей, пиятей октави записую з помоцу помоцних линийох (помоцнїцох) над линийовей системи.
• F-ключ (бас ключ)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  Зазначує ше го од штвартей линиї и дава мено ноти f (фа) у малей октави. Бас ключ хасную тоти инструменти: виолончело, контрабас, хорна, тромбон, бас кларинет, фаґот, гармоника (лїва рука-баси), на клавиру лїва рука и гарфа. Тони субконтри и контра октави зазначуєме з помоцнима линиями –смужками (помоцнїцами) под линийову систему.
• C - (Це) ключи (вокални ключи)
C-ключи ше волаю и вокални ключи прето же су вигодни за зазначованє шпивацких гласох. Шицки даваю мено ноти це1 (до) у першей октави. Найчастейше ше хасную алт и тенор ключ.
• Алт (алтов) ключ

|  |  |
| --- | --- |
|  | Зазначує ше на трецей линиї и дава мено ноти це1 (до у першей октави) на трецей линиї. Алтов ключ хаснує виола.
 |

• Тенор (теноров) ключ

|  |  |  |  |  |  |
| --- | --- | --- | --- | --- | --- |
|  Хаснує ше на штвартей линиї и дава мено ноти це1 (до у першей октави) на штвартей линиї. Теноров ключ хасную инструменти виолончело, фаґот, и тромбон за високи ноти же би ше заобишло писанє вельо помоцнїцох (помоцних смужкох).
**Приклад** як ше єдна иста нота **це1** ("до" у першей октави) зазначує у спомнутих трох ключох:     :
♦ **Пред'знаки**
Пред'знаки ше пишу:
 Споза нотного ключа и важа нєпреривно за истоменни ноти у композициї. Вони представяю скали (дурски, молски, молдур), односно вяжу ше за такв. тоналитет.
 Пред'знаки можу буц написани и опрез ноти на истей линиї лєбо у пражнїни и одноша ше на истоменни ноти у тим такту .
♦ **Такти**
 Такт (музика) то найменша метрично одредзена часц  композициї хтори змесцени медзи два тактово смужки (тактовки).
 Тактовка то вертикална линия през линийни систем хтора роздзелює такти.
 У музики постоя вельо файти тактох. Вони ше зазначую на початку линийней системи, за ключом або за пред'знаками  (хтори означую тонски род; дур, мол, молдур и др. односно тоналитет) и то зоз розламку, без розламковей смужки.
♦ **Ноти**

|  |  |
| --- | --- |
|  | .
 |

Нота то знак за зазначованє висини и тирванє тонох у линийней/линийскей системи, розличного випатрунку (елипсова, зоз нотну смужку, виполнєта-почарнєта зоз нотну смужку и єдну заставку, двома, трома итд.)
♦ **Паузи**
     Пауза у музики знак за претргнуце (знак за кратшу або длугшу прерву цека у композициї). Паузи ше тиж записую до линийней системи спрам випатрунку и места хтори їм припадаю.
♦ **Заградзенє, аколада** (велька тактовка)

|  |  |  |
| --- | --- | --- |
|  |   |  |

• **Аколада**: вецей линийни системи на початку партитури мож означиц зоз такв. заградзеньом, т.є. скапчац зоз вельку тактовку або *аколаду* (франц: *accolade*, анґл.: *brace*, *bracket, accolade*, ит.: *graffa*, нєм.. *Akkolade*, *Klammer*).
Заградзеня - аколади можу буц:
**а**) угласти **[ ]** або
**б**) заокруглєни/габасти **{ }**
Практични приклад як випатраю 2 и 3 линийово системи зоз заградзеньом (велька тактовка-аколада):

* Заокруглєна / габаста **{** аколада

(велька тактовка) у партитури за клавир:
* Угласта аколада **[** (велька тактовка / заградзенє) за смикови трио:

* Угласта **[** и габаста **{** аколада (одноцно велька тактовка, заградзенє) у партитури за дуйни оркестер и тимпани:

Нотни приклад:

Референци

Линийни систем на Викимедиї

 |

 |

 |